Rikunarita-ORG/Wikinium huggingface dataset:
# საფრანგეთის საპრეზიდენტო არჩევნები (2012)

|  |
| --- |
| ‹ 2007   *2013* › |
| **საფრანგეთის პრეზიდენტის არჩევნები** |
| **21-22 აპრილი, 2012** - **5-6 მაისი, 2012** |
|  |  |  |  |
|  |  |  |
| **პრეზ. კანდიდატი** | **ფრანსუა ოლანდი** | ნიკოლა სარკოზი |
| **პარტია** | საფრანგეთის სოციალისტური პარტია | კავშირი სახალხო მოძრაობისთვის |
| **მოსახლეობის ხმები** | 18,000,438 | 16,869,371 |
| **პროცენტი** | 51.62% | 48.38% |
| **მოქმედი პრეზიდენტი** | **არჩეული პრეზიდენტი** |
| ნიკოლა სარკოზი | ფრანსუა ოლანდი |

**2012 წლის საფრანგეთის საპრეზიდენტო არჩევნები** - რიგითი საპრეზიდენტო არჩევნები საფრანგეთში, რომლის პირველი ტური შედგა 21-22 აპრილს. არჩვენებში ათი კანდიდატი მონაწილეობდა, მათ შორის სამი ქალი. არჩვენების პირველმა ტურმა გამოავლინა ორი ლიდერი: სოციალისტური პარტიის კანდიდატი ფრანსუა ოლანდი (ხმათა 28.63%) და მოქმედი პრეზიდენტი ნიკოლა სარკოზი (ხმათა 27.08%). მეორე ტურში, რომელიც 5-6 მაისს გაიმართა, გაიმარჯვა ფრანსუა ოლანდმა ხმათა 51,6%-ით.
# When I'm Sixty-Four

| „When I'm Sixty-Four“ |
| --- |
| სიმღერა — The Beatles |
| ალბომიდან  *Sgt. Pepper's Lonely Hearts Club Band*  |
| ენა |
ინგლისური |
| გამოსვლის თარიღი |
1 ივნისი 1967 |
| ჩაიწერა |
6-21 დეკემბერი 1966 |
| ჟანრი | * პოპი
* მიუზიკ-ჰოლი
* ვოდევილი
 |
| ხანგრძლივობა |
2:37 |
| ხმისჩამწერი ლეიბლი |
Parlophone |
| ავტორ(ებ)ი |
ლენონი / მაკ-კარტნი |
| პროდიუსერი |
ჯორჯ მარტინი |
| *Sgt. Pepper's Lonely Hearts Club Band* – სიმღერები |
| მხარე 11. Sgt. Pepper's Lonely Hearts Club Band
2. With a Little Help from My Friends
3. Lucy in the Sky with Diamonds
4. Getting Better
5. Fixing a Hole
6. She's Leaving Home
7. Being for the Benefit of Mr. Kite!

მხარე 21. Within You Without You
2. When I'm Sixty-Four
3. Lovely Rita
4. Good Morning Good Morning
5. Sgt. Pepper's Lonely Hearts Club Band (Reprise)
6. A Day in the Life
 |

**When I'm Sixty-Four** — ინგლისელი მუსიკოს პოლ მაკ-კარტნის მიერ დაწერილი სიმღერა. იგი შეტანილია ჯგუფ The Beatles-ის 1967 წლის სტუდიურ ალბომში *Sgt. Pepper's Lonely Hearts Club Band*. მის ავტორებად მითითებულები არიან ჯონ ლენონისა დაპოლ მაკ-კარტნი.

მიუხედავად იმისა, რომ სიმღერა არ გამოცემულა სინგლად (და მხოლოდ სინგლების Strawberry Fields Forever და Penny Lane b-გვერდზე იყო წარმოდგენილი), იგი დღემდე რჩებდა The Beatles-ის ერთ-ერთ პოპულარულ ნომრად, რომელიც შესრულებულია მიუზიკ ჰოლის სტილში. პოლ მაკ-კარტნი ამ სიმღერაში უმღერის თავის შეყვარებულს იმ იმედით, რომ იგი (პოლი) 64 წლის ასაკშიც ისევე ეყვარება, როგორც ახალგაზრდობაში. სიმღერა ასევე ჟღერს ანიმაციურ ფილმში „ყვითელი წყალქვეშა ნავი“, სადაც The Beatles-ის წევრები დროის ზღვაში მოგზაურობენ და სწრაფად ბერდებიან.

## სქოლიო
# ფიფა

| ფეხბურთის ასოციაციათა საერთაშორისო ფედერაცია |
| --- |
|  |
|  |
| დევიზი | *For the Game. For the World.* |
| შეიქმნა |
21 მაისი, 1904 |
| ტიპი |
სპორტული |
| შტაბ-ბინა |
ციურიხი, შვეიცარია |
| ემსახურება რეგიონს |
საერთაშორისო |
| წევრები |
208 ეროვნული ასოციაცია |
| ენა |
ინგლისური, ფრანგული, გერმანული, ესპანური |
| პრეზიდენტი |  ჯანი ინფანტინო |
| მთავარი ვიცე-პრეზიდენტი |  ისა ჰაიატუ |
| ვიცე-პრეზიდენტები |
ანგელ მარია ვილარი დავიდ ჩუნგი სალმან ბინ იბრაჰიმ ალ-ხალიფა დავიდ გილი ალეხანდრო დომინგეზი სუნილ გულატი |
| ქვეყანა | შვეიცარია  |
| თავმჯდომარე | ჯანი ინფანტინო |
| კავშირები | Association of Summer Olympic International Federations და International Football Association Board |
| ფიფა რუკა |
|  |

**ფეხბურთის ასოციაციათა საერთაშორისო ფედერაცია**, შემოკლებით **ფიფა** (აკრონიმი ფრანგ. Fédération Internationale de Football Association) — ფეხბურთის საერთაშორისო მმართველი ორგანო. ორგანიზაციის შტაბ-ბინა მდებარეობს შვეიცარიის ქალაქ ციურიხში. ორგანიზაციის ამჟამინდელი პრეზიდენტია ჯანი ინფანტინო.

## ისტორია

ფიფა-ს შტაბ-ბინა ციურიხში
ფიფა დაარსდა 1904 წლის 21 მაისს პარიზში. ორგანიზაციის დამფუძნებელი წევრები იყვნენ ბელგია, დანია, საფრანგეთი, ნიდერლანდები, ესპანეთი, შვედეთი და შვეიცარია. იმავე დღეს, ტელეგრაფის საშუალებით, წევრობის სურვილი გამოთქვა გერმანიამ.

ფიფა-ს პირველი პრეზიდენტი გახდა ფრანგი რობერ გერენი, რომელიც 1906 წელს ინგლისელმა დანიელ ბარლი ვულფოლმა შეცვალა. პირველი შეჯიბრი, რომელიც ჩატარდა ფიფა-ს ორგანიზებით, იყო ფეხბურთი 1908 წლის ზაფხულის ოლიმპიურ თამაშებზე.

მალე ფიფა-ში გაწევრება დაიწყეს არაევროპულმა ქვეყნებმაც: სამხრეთ აფრიკამ 1908 წელს, არგენტინამ და ჩილემ 1912 წელს, კანადამ და აშშ-მა 1913 წელს.

პირველი მსოფლიო ომის დაწყების შემდეგ, ორგანიზაციის აქტიურობამ იკლო, ვინაიდან ფეხბურთელთა უმეტესობა ფრონტის ხაზზე აღმოჩნდა. საფრთხის ქვეშ დადგა ორგანიზაციის არსებობის საკითხი. 1918 წელს გარდაიცვალა დანიელ ბარლი ვულფოლი; ფიფა-ს მესვეურობა გენერალურ მდივან კარლ ანტონ ვილჰელმ ჰირშმანს გადაეცა. ფიფა-მ არსებობა განაგრძო, თუმცა ორგანიზაციას გაეთიშა ინგლისის ფეხბურთის ასოციაცია, იმ მიზეზით, რომ არ სურდა იმ ქვეყნების გუნდებთან თამაში, რომელთანაც ისინი ომში იყვნენ ჩაბმული. მოგვიანებით, 1946 წელს, ინგლისი ხელახლა გაწევრიანდა ფიფა-ში.

ოლიმპიური ფეხბურთი წარმატებით სარგებლობდა, ამიტომ ორგანიზაციამ გადაწყვიტა საკუთუთარი საერთაშორისო ჩემპიონატი ჩაეტარებინა. 1928 წლის 28 მაისს, ამსტერდამში, ფიფა-ს კონგრესმა მიიღო ოფიციალური გადაწყვეტილება მსოფლიო ჩემპიონატის ჩატარების შესახებ. ჩემპიონატის პირველი გათამაშება, 1930 წელს, ურუგვაიში ჩატარდა.

## პრეზიდენტები

## რესურსები ინტერნეტში

ვიკისაწყობში არის გვერდი თემაზე:
ფიფა ოფიციალური საიტი

## სქოლიო
# ჯუზეპე პეანო

| ჯუზეპე პეანო |
| --- |
| *იტალ. Giuseppe Peano* |
|  |
| დაბ. თარიღი | 27 აგვისტო, 1858(1858-08-27)  |
| დაბ. ადგილი | Spinetta, სარდინიის სამეფო  |
| გარდ. თარიღი | 20 აპრილი, 1932(1932-04-20) (73 წლის) |
| გარდ. ადგილი | ტურინი, იტალიის სამეფო  |
| დასაფლავებულია | Monumental Cemetery of Turin  და Q55443832?  |
| მოქალაქეობა |  იტალიის სამეფო |
| საქმიანობა | მათემატიკოსი , ფილოსოფოსი, უნივერსიტეტის პროფესორი და ენათმეცნიერი  |
| მუშაობის ადგილი | ტურინის უნივერსიტეტი  და Royal Academy of Turin  |
| ალმა-მატერი | ტურინის უნივერსიტეტი  და Liceo Classico E Musicale "C. Cavour"  |
| განთქმული მოსწავლეები | Maria Gramegna |
| ნათესავ(ებ)ი | Luigi Crosio  |
| ჯილდოები | იტალიის გვირგვინის ორდენის კავალერი, knight of the Order of Saints Maurice and Lazarus, იტალიის გვირგვინის ორდენის ოფიცერი და იტალიის გვირგვინის ორდენის კომანდორი |
|

გავლენა მოახდინეს
* :::ევკლიდე
 |
| **ჯუზეპე პეანო** ვიკისაწყობში |

**ჯუზეპე პეანო** (იტალ. Giuseppe Peano; დ. 27 აგვისტო, 1858, კუნეო — გ. 20 აპრილი, 1932, ტურინი) — იტალიელი მათემატიკოსი. მათემატიკური ლოგიკისა და სიმრავლეთა თეორიის ერთ-ერთი შემქმნელი. ეკუთვნის შრომები მათემატიკის აქსიომატიკაში და მათემატიკურ ანალიზში. ყველაზე უფრო ცნობილია ნატურალურ რიცხვთა სიმრავლის აქსიომების შექმნით (პეანოს აქსიომები).

## რესურსები ინტერნეტში

* ჯუზეპე პეანო – ენციკლოპედია ბრიტანიკა (ინგლისური)

## სქოლიო
# პეანოს აქსიომები

**პეანოს აქსიომები** — ნატურალურ რიცხვთა მწკრივის აქსიომატიკა, რომელიც შემოიღო 1889 წელს იტალიელმა მათემატიკოსმა ჯუზეპე პეანომ. ამ აქსიომათა არსი მდგომარეობს შემდეგში:

1. 1 არის ნატურალური რიცხვი.
2. ყოველი ნატურალურ რიცხვს აქვს მომდევნო ნატურალური რიცხვი;
3. 1 არ არის არც ერთი ნატურალური რიცხვის მომდევნო.
4. თუ a ნატურალური რიცხვი მოსდევს b და c ნატურალურ რიცხვებს, მაშინ b ემთხვევა c-ს.
5. თუ რომელიმე წინადადება დამტკიცებულია 1-თვის და დაშვებიდან, რომ ეს წინადადება ჭეშმარიტია n-თვის, გამომდინარეობს წინადადების ჭეშმარიტობა n-ის მომდევნო ნატურალური რიცხვისათვის, მაშინ ეს წინადადება ჭეშმარიტია ყოველი ნატურალური რიცხვისათვის.

## ლიტერატურა

* ქართული საბჭოთა ენციკლოპედია, ტ. 7, თბ., 1984. — გვ. 716.
# ისლანდიის დროშა

| ისლანდიის დროშა |
| --- |
|  |
|  *ოფიციალური ცერემონიალური დროშა* |
| მიღებულია |
17 ივნისი, 1944 |
| პროპორცია |  9:14 |
| ავტორთა კოლექტივი |
|
Matthías Þórðarson |
| სიმბოლიკა | **ლურჯი**, **თეთრი** და **წითელი** |
| წინა დროშები |
|  *სახელმწიფო და საომარი დროშა* |
| პროპორცია |  9:14 |

**ისლანდიის დროშა** (ისლ. Íslenski fáninn) ოფიციალურად დამტკიცდა 1944 წლის 17 ივნისის, დღეს, როდესაც ისლანდია გახდა დამოუკიდებელი რესპუბლიკა.

დროშის ფერები ასოცირდება ისლანდიის ლანდშაფტთან: წითელი ფერი - ისლანდიური ვულკანების ცეცხლის ფერი, თეთრი - ყინულისა და თოვლის ფერი, ლურჯი - ატლანტის ოკეანის წყლის ფერი.

## ისტორია

ისლანდიის პირველი ნაციონალური დროშა ცნობილია როგორც „ვიტბლაინი“, რომელიც წარმოდგენილი იყო თეთრი ჯვარით მუქ-ლურჯ ფონზე. პირველად ის გამოყენებული იქნა 1897 წელს. 1913 წლის 22 ნოემბერს დანიის სამეფოს დადგენილებით ისლანდიას დაუმტკიცდა უფლება საკუთარი დრშის ქონაზე, ხოლო 1915 წლის 19 ივნისს ალტინგმა დაამტკიცა ისლანდიის ნაციონალური დროშა, რომელიც ამჟამინდელი დროშის ანალოგიური იყო. 1944 წლს დამოუკიდებლობის მიღების შემდეგ ისლანდიის დროშა თიღქმის არ შეცვლილა, თუმცა მისი ლურჯი ფერი უფრო მუქი გახდა. დროშის ნახატი გამოხატავს სკანდინავიურ ტრადიციას, რომელიც დანიის დროშიდან მოდის.

ისლანდიის პრეზიდენტის დროშა
საბაჟო სამსახურის დროშა
ისლანდიის სამეფის დროშა დანიასთან უნიის დროს 1918-1944
## დროშის დღეები

* ისლანდიის პრეზიდენტის დაბადების დღე
* ახალი წელი
* დიდი ხუთშაბათი
* აღდგომა
* ზაფხულის პირველი დღე
* 1 მაისი
* სულთმოფენობა
* მეზღვაურთა დღე
* 17 ივნისი დამოუკიდებლობის დღე
* 1 დეკემბერი
* შობა

## რესურსები ინტერნეტში

ვიკისაწყობში არის გვერდი თემაზე:
ისლანდიის დროშა ისლანდიის დროშის შესახებ
* ისლანდიის დროშის ისტორია
# Wiki

ინტერვიუ ვიკის გამომგონებელ უარდ კანინგემთან
**ვიკი** (ინგლ. wiki) — თანამედროვე საინფორმაციო ტექნოლოგია, ჰიპერტექსტური გარემო (როგორც წესი, საიტი), რომელშიც მრავალ ადამიანს ერთდროულად შეუძლია ტექსტური ინფორმაციის შექმნა, რედაქტირება და სტრუქტურირება. ძირითადად ამ პრინციპებზეა აგებული ვიკიპედია და ფონდ ვიკიმედიის სხვა პროექტები.

## ვიკის ძირითადი თვისებები

* **ბევრი ავტორი**. ნებისმიერ დროს ვიკიზე მუშაობა შეუძლია ბევრ მომხმარებელს.
* ტექსტის **მრავალჯერადი რედაქტირება** უშუალოდ ვიკი-გარემოს საშუალებით, სხვა დამხმარე რედაქტორების გამოყენების გარეშე.
* ცვლილებების **მყისიერი ასახვა** რედაქტირების შეტანისთანავე.
* ინფორმაციის **დანაწევრება გვერდებად**, რომელთაგან თითოეულს თავისი სახელი აქვს.
* რედაქტირების **სპეციალური ენა**, რომელიც საშუალებას იძლევა ადვილად და სწრაფად მოახდინოთ ტექსტის ფორმატირება, ჰიპერტექსტური ბმულების, სტრუქტურირების სხვა ელემენტების ჩასმა.
* ტექსტის ცვლილებების სხვადასხვა **ვერსიების აღრიცხვა** და ძველ ვერსიაზე დაბრუნების შესაძლებლობა.

ვიკი-გარემოს შესაქმნელად საჭიროა განსაკუთრებული პროგრამული უზრუნველყოფა — „ვიკის ძრავა“.

## ვიკის თავისებურებები

* **ისტორია**. პირველი ვიკი-ქსელი, „პორტლენდის (პროგრამული კოდების) ნიმუშების საცავი“ შეიქმნა 1995 წლის 25 მარტს პროგრამისტის უარდ კანინგემის მიერ. მასვე ეკუთვნის ვიკი-კონცეფციის შექმნა.
* **ტერმინი**. სიტყვა „ვიკი“ მომდინარეობს ჰავაიურიდან, სადაც wikiwiki ნიშნავს „სწრაფს“.
* **ვანდალიზმი**. ვიკი საშუალებას აძლევს ყველა მომხმარებელს შეცვალოს ტექსტის შინაარსი. ეს ქმნის საშიშროებას, რომ ვინმემ შეიძლება მასში შეიტანოს არასასურველი და არაკორექტული ცვლილებები. ამ მოვლენისგან თავის დასაცავად ვიკის აქვს ორი საშუალება: 1) დააბრუნოს ტექსტის პირვანდელი ვერსია; 2) ასეთ მომხმარებელს შეუზღუდოს ტექსტის რედაქტირების საშუალება.

## ლიტერატურა

* Ebersbach, Anja (2008), *Wiki: Web Collaboration*, Springer Science+Business Media, ISBN 3-540-35150-7
* Leuf, Bo (April 13, 2001), *The Wiki Way: Quick Collaboration on the Web*, Addison–Wesley, ISBN 0-201-71499-X
* Mader, Stewart (December 10, 2007), *Wikipatterns*, John Wiley & Sons, ISBN 0-470-22362-6
* Tapscott, Don (April 17, 2008), *Wikinomics: How Mass Collaboration Changes Everything*, Portfolio Hardcover, ISBN 1-59184-193-3

## რესურსები ინტერნეტში

ვიკისაწყობში არის გვერდი თემაზე:
Wiki WikiIndex დაარქივებული 2008-05-16 საიტზე Wayback Machine.  — ენციკლოპედიური საიტი ვიკი-ძრავების შესახებ
* Wiki საიტზე Curlie

## სქოლიო